ing abad ke-21. Owah-owahan dhuwuring banyu segara bakal mengaruhi banget kauripan ing laladan pasisir. Mundhaking banyu 100 cm (40 inchi) bakal ngèremaké 6 persen laladan Walanda, 17,5 persen laladan Bangladesh, lan akèh pulo-pulo. Erosi saka tebing, pasisir, lan bukit pasir bakal ningkat. Nalika dhuwuré segara ngancik lumahing sungapan kali, banjir akibat banyu pasang bakal ningkat ing dharatan. Nagara-nagara sugih bakal ngentèkaké dhuwit sing akèh banget kanggo nglindhungi laladan pasisirné, déné nagara-nagara mlarat manawa mung bisa evakuasi saka laladan pasisir. Bahkan mundhakingn banyu segara bakal mengaruhi ekosistem pasisir. Mundhaking banyu 50 cm (20 inchi) bakal ngèremaké separo saka rawa-rawa pasisir ing Amérika Sarékat. Rawa-rawa anyar uga bakal kawangun, ananging ora ing area kutha lan laladan sing wis dibangun. Mundhaké banyu segara iki bakal nutupi sebagéyan gedhé Florida Everglades.